Pteroglossus

Pteroglossus (engelsk fellesnemning aracari) er ei biologisk slekt med tolv artar i tukanfamilien (Ramphastidae). Dette er fuglar med uvanleg fargerik fjørdrakt varierande med art, og med enorme nebb som har kontrastrike mønstre. Alle lever i den neotropiske regionen. 

Namnet på slekta kjem av den karakteristiske tunga som alle medlemmar av tukanfamilien har, ei tunge som er frynsete langs sidene. Pteroglossus tyder bokstaveleg «fjørtunge»: gammalgresk pteron «fjør», glōssa «tunge».

 Skildring 

Denne slekta har den mest fargesprakande fjørdrakta i heile tukanfamilien. Fuglane har ein lang, trappeforma stjert som er lengre enn vengene, og dei er relativt slanke av kroppsbygnad. Oversida er oftast svart eller olivengrøn. Overgumpen er karmosinraud. I nakken finst det vanlegvis eit kastanjebrunt eller karmosinraudt nakkeband. Bryst og buk er hos dei fleste artane gule, med eit raudt eller svart–raudt belte. Overnebbet er ofte sterkt tagga og relativt kortare enn hos dei store tukanane i Ramphastos. Nebbet har ein liten krok i spissen. Safrantukan,  skrifttukan og svartbeltetukan syner tydeleg kjønnsdimorfisme i fjørdrakta, dei andre ni artane har ingen eller berre mindre ulikskap mellom kjønna, men alle hoer har kortare nebb enn hannfuglen av arten. 

Pteroglossus-tukanar lever i låglandsskog, der dei ferdast i små flokkar og ofte overnattar saman i holrom i tre. Artane i slekta Pteroglossus blir rekna som dei mest sosiale medlemmane av tukanfamilien. Somme artar føretrekkjer elvenære område, men til dømes safrantukan (Pteroglossus bailloni) kan òg leve opptil 1550 meter over havnivå i sørlege Brasil. Samla utbreiing for desse tukanane er frå Mexico gjennom Mellom-Amerika og mykje av Sør-Amerika sør til Paraguay.

 Artsoversyn 

Medlemmer av Pteroglossus i rekkjefølgje etter AviList v2025: med norske namn etter Norske navn på verdens fugler: 

 Bilete  Norsk namn  Vitskapleg namn  Kroppslengd og utbreiing  Status  Utbreiingskart120px  Safrantukan  Pteroglossus bailloni  35–39 cm;0-1550 moh. i Brasil, søraustlege Paraguay og Misionesprovinsen i Argentina  (NT)  80px120px  Gulbuktukan  Pteroglossus viridis  34 cmlåglandsskogar i det nordaustlege Amazonasbekkenet, nordlege Brasil og Guiana-skjoldet, og den austlege dreneringa av Orinoco-elva i Venezuela  (LC)  80px120px  Skrifttukan  Pteroglossus inscriptus  33-36 cmsentrale og sørlege Amazonasbekkenet i Bolivia, Brasil, Colombia, Ecuador og Peru  (NE)  80px120px  Svartbeltetukan  Pteroglossus torquatus  38–44 cmfrå sørlege Mexico til Colombia og Venezuela  (LC)  80px120px  Bleiknebbtukan  Pteroglossus erythropygius  ca. 41–43 cmaustlegaste Panama og Ecuador og Peru vest for Andes (NE) 120px  Eldnebbtukan  Pteroglossus frantzii  ca. 45 cmsørlege Costa Rica og vestlege Panama  (LC)  80px120px  Raudbeltetukan  Pteroglossus aracari  43–46 cmBrasil, Guyanaregionen og Venezuela  (LC)  80px120px  Brunkinntukan  Pteroglossus castanotis  43–47 cmvestlege Amazonasbekkenet, cerrado og pantanal: Paraguay, Bolivia, søraustlege Brasil og det ytste nordaustlege Argentina  (LC)  80px120px  Tobeltetukan  Pteroglossus pluricinctus  43–46 cm nordvestlege Amazonasbekkenet i Brasil, Colombia, Ecuador, Peru og Venezuela  (LC)  80px120px  Elfenbeinstukan  Pteroglossus azara  36–45 cmvestlege Amazonasbekkenet i Bolivia, Brasil, Colombia, Ecuador, Peru og Venezuela  (LC)  80px120px  Krølltukan  Pteroglossus beauharnaisii  42–46 cmvestlege Amazonasbekkenet i Peru, vestlegaste Brasil og nordlege Bolivia (LC)  80px120px  Raudbrysttukan  Pteroglossus bitorquatus  ca. 36 cmBrasil sør for Madeira-elva vestover og litt inn i austlegaste Bolivia  (NE)  80px

 Kjelder 

 Denne artikkelen byggjer dels på «Schwarzarassaris» frå , den 15. desember 2025

  Inngang til artsoversyn og artsskildringar

Referansar

 Bakgrunnsstoff 



Kategori:Tukanfamilien
Kategori:Fugleslekter